ອີຣ່ານວ່າ ການເຈລະຈາ ເລື່ອງນິວເຄລຍ ສິ້ນສຸດ ດ້ວຍການ ຕົກລົງກັນ
ຮອງຫົວໜ້າ ຄະນະເຈລະຈານິວເຄລຍ ຂອງອີຣ່ານ ກ່າວວ່າ ການເຈລະຈາເລື່ອງນິວເຄລຍ ຂອງອີຣ່ານ ກັບປະເທດມະຫາອຳນາດ ໄດ້ສິ້ນສຸດລົງ ດ້ວຍການແກ້ໄຂບັນຫາ.
ຮອງຫົວໜ້າຄະນະເຈລະຈານິວເຄລຍອີຣ່ານ ກ່າວວ່າ ການເຈ ລະຈາກັບບັນດາປະເທດມະຫາອຳນາດຂອງໂລກກ່ຽວກັບໂຄງ ການນິວເຄລຍຂອງເຕຫະຣານນັ້ນ ໄດ້ສິ້ນສຸດລົງດ້ວຍການແກ້ ໄຂຕໍ່ທຸກໆຈຸດ ທີ່ບໍ່ເຫັນພ້ອມນຳກັນ ທ່ານ Abbas Araqchi ໄດ້ໃຫ້ຄວາມເຫັນດັ່ງກ່າວ ຕໍ່ໂທລະພາບ ຂອງທາງການອີຣ່ານໃນມື້ວັນສຸກວານນີ້ຫລັງຈາກການເຈລະຈາ ເປັນເວລາ 2 ມື້ ທີ່ນະຄອນເຈນີວາກັບພວກນັກການທູດຂອງສະ ຫະພາບຢູໂຣບ ແລະສະຫະລັດ ນອກນັ້ນ ທ່ານຍັງໃຫ້ຂໍ້ສັງເກດ ວ່າ ການຕົກລົງກັນນີ້ ຍັງຈະຕ້ອງ ໄດ້ຮັບການ ໃຫ້ສັດຕະຍາບັນ ໂດຍອີຣ່ານແລະ 6 ປະເທດມະຫາອຳນາດ ທີ່ພົວພັນນຳການເຈ ລະຈາ ປະກອບມີ ສະຫະລັດ ຣັດເຊຍ ຈີນ ຝຣັ່ງ ອັງກິດ ແລະເຢຍຣະມັນ ກ່ອນທີ່ຈະກາຍ ເປັນການຕົກລົງຂັ້ນສຸດທ້າຍໄດ້ ທີ່ກຸງວໍຊິງຕັນ ໃນມື້ວັນສຸກວານນີ້ ທ່ານນາງ Jen Psaki ໂຄສົກກະຊວງການຕ່າງປະເທດ ສະຫະລັດ ໃຫ້ຂໍ້ສັງເກດໃນອັນທີ່ທ່ານນາງເອີ້ນວ່າ ຄວາມກ້າວໜ້າເປັນຢ່າງດີ ໃນການເຈ ລະຈາລະດັບເທັກນິກ ໃນໄລຍະສອງສາມມື້ຜ່ານມານີ້ ແຕ່ຂະນະດຽວກັນ ທ່ານນາງກໍໃຫ້ຂໍ້ສັງເກດແບບລະມັດລະວັງໂດຍເວົ້າວ່າ ລາຍງານທີ່ວ່າ ຂໍ້ຕົກລົງສະບັບນີ້ແມ່ນໄດ້ບັນລຸການເຫັນພ້ອມຂັ້ນສຸດທ້າຍແລ້ວນັ້ນ ແມ່ນບໍ່ຖືກຕ້ອງ ຂໍ້ຕົກລົງນິວເຄລຍດັ່ງກ່າວນີ້ ແມ່ນຂໍ້ຕົກລົງທີ່ມີອາຍຸ 6 ເດືອນ ແນໃສ່ເພື່ອໃຫ້ທັງ 2 ຝ່າຍມີ ເວລາໃນການຊອກຫາຊ່ອງທາງ ໃນຂະນະທີ່ພວກເຂົາເຈົ້າດຳເນີນງານໄປສູ່ການບັນລຸສົນ ທິສັນຍາ ໃນຂອບເຂດທີ່ກວ້າງຂວາງ